
H  unc  morbum  Nosologi  in  duas  species,  sci- 
licet  vetustam,  et  acutam,  diviserunt.  Haec  a 
nostro  Cullen o  celeberrimo,  mira  ejus  solita- 
que  perspicuitate,  verbis  sequentibus  definitur: 
u  Pyrexia;  hypochondrii  dextri  tensio  et  do¬ 
lor,  saepe  pungens,  pleuritici  instar,  saepius  ob- 
tusus  ;  dolor  ad  claviculam  et  summum  humeri 
dextri ;  decubitus  in  sinistrum  latus  difficilis  ; 
dyspnoea;  tussis  sicca;  vomitus;  singultus 


*  Cullen,  Synopsis  Nosol.  Meth.  p.  55. 

Haec  definitio,  utcunque  clara,  minime  om¬ 
nia  symptomata,  quae  hepatitidem  acutam  de- 
signant,  complectitur ;  quaecunque  autem  haec 
species  morbi  sibi  propria  vindicat,  in  ea  brevi- 
ter  colligenda  confiteri  necesse  est.  Antequam 
ad  hujusce  speciei  historiam  tractandam  me  ac» 
cingo,  definitionem  bepatitidis  vetustae  a  Cul- 
leno  traditam  praefigere  necessarium  arbitror. 
Haec  species  signa  tarn  diversa,  quam  obscura 
ostendens,  vix  ulla  definitione  clare  depingi  po¬ 
test.  Cullenus  tamen  hisce  verbis  earn  defi- 
nire  tentavit  :  u  Haec  saepe  nulla,  quibus  dig- 
noscatur,  signa  praebet ;  aliquando  tamen  ean- 
dem  adesse  suspicari  potest,  ex  bepatitidis  cau- 
sis  quibusdam  praegressis,  ex  sensu  quodam  ple- 
nitudinis  et  gravitatis  in  hypochondrio  dextro, 
ex  doloribus  plus  minusve  pungentibus  in  ea- 
dem  parte  subinde  perceptis,  ex  dolore  quodam 
a  presso  hypochondrio  dextro,  vel  a  decubitu  in 
latus  sinistrum  sentito,  et  denique  ex  pyrexia 
leviori  cum  dictis  signis  subinde  infestante.” 

Multa  satis  inepte,  scriptores  diversi,  de  pecu- 
liari  mali  sede,  una  alterave  morbi  specie  con- 

scripsere,  non  dubitantes  quin,  acutam  maxima 
ex  parte,  in  hepatis  superficie,  vetustam  vero 
semper  in  ipsa  jecoris  substantia  sedem  habere. 
Sed  quam  vanae  atque  fallaces  sunt  tales  opi- 
niones,  satis  superque  ex  cultro  anatomico  disci- 
mus ;  saepe  enim  cum  in  acuta  morbi  specie, 
non  obstante  omni  medici  cura,  symptomatum 
yiolentia  et  duratio  e  medio  aegrum  sustulerint. 
Dissectio  cadaveris  jecoris  substantiam  aeque  ac 
ejus  superficiem  morbo  tentatas  demonstravit. 
Professor  noster  jure  celeberrimus,  Gregorius, 
de  hepatitide  disceptans,  verbis  sequentibus  uti- 
tur  :  “  In  violent  affections  of  hepatitis,  both 
surfaces  must  be  looked  on  as  inflamed,  as  also 
the  parenchyma*.” 

Hisce  de  hepatitidis  definitione  et  sede  prae- 
missis,  nunc  nobis  in  animo  est,  alterius  utri- 
usque  speciei  historiam,  quam  paucissimis  trac- 
tare. 


Praelectiones  Gregorii. 

Hepatitidis  Acutae  Historia. 

■  .  r 

■-  '  -  i  l 

Haec  species  morbi,  haud  saepe  in  regioni- 

bus  temperatis  homines  grassatur ;  quandocun- 

que  autem  sese  ostendit,  similia  symptomata 
ac  in  plagis  calidis,  earn  designant ;  hac  vero 
differentia,  ut  in  stadio  inflammatorio,  omnia 
symptomata  maxime  aggravantur,  et  multo  ci- 
tius  inter  tropicos,  in  sanitate  vel  morte  desi- 
nunt.  Inter  signa  mali,  anxietas  ineffabilis, 
languor,  horrores  frequentes,  sed  praecipue  sen- 
sus  molestiae,  quern  aegrotus  non  parti  alicui 
prae  aliis  refert,  aliquot  per  dies  aegrum  vex- 
ant.  Morbo  progrediente,  symptomata  caeteris 
in  phlegmasiis  observata,  scilicet,  calor  auctus, 
pulsus  frequens  atque  durus,  nausea,  cutis  ari- 
da,  signis  supra  recensitis,  (minore  autem  gra- 
du,  quam  in  aliis  visceribus  inflammatione  ten- 
tatis,  propter  jecinoris  structuram  peculiarem), 
accedunt.  Aeger  hoc  morbi  stadio,  sensum  pie- 

ni tudinis  tensionisque  in  dextro  hypochondrio 
primum  queritur.  Eodem  tempore,  neutiquam 
vero  in  omni  casu,  tussis,  vomitus,  dyspnoea  et 
singultus  urgent ;  saepissime  autem  cum  mor¬ 
bus  longius  permanserit,  haec  indicia  pathogno- 
monica,  ex  viscerum  vicinarum  consensu  penden- 
tia,  sese  manifestant.  Dolor  ad  claviculam  et 
summum  dextri  humeri,  identidem  ex  primo 
mali  impetu  molestus,  nunc  minimo  quidem 
pressu,  scilicet,  manu  in  hypochondrium,  aut 
humerum  quantulacunque  vi  adhibita,  multum 
ingravescit.  Hypochondrii  dextri  dolor  certo 
situ  motuve  corporis,  in  stadio  mali  provectiore 
maxime  augetur.  Hoc  plerumque  ex  parte  jeci- 
noris  affecta  pendet,  et  tantum  abest  decubitum 
in  sinistrum  latus,  molestia  graviori  stipari,  ut 
auctor  veridicus  testatur,  pluribus  in  casibus, 
decubitum  in  latus  sinistrum,  aegroto  levamini 
insigni  esse  *.  Si  facies  jecinoris  convexa  sit 
tentata,  tussis  importuna,  singultus,  dyspnoea 
usitato  adsunt  ;  quod  proximum  notavi  symp- 

*  Clarke’s  Observations  on  the  diseases  which  prevail  in  long  voyages 
to  hot  countries,  &c.  vol.  ii,  p.  404. 

toma,  interdum  tam  molestum  fit,  ut  verbis 
Celsi  utar  aegrotum  <e  prope  strangulat *•” 
Alia  vero  et  admodum  diversa  symptomata,  fa- 
ciem  jecinoris  concavam  morbi  esse  sedem,  in¬ 
dicant.  Inter  haec,  magna  debilitas,  pulsus  par¬ 
vus,  suspiria  frequentia,  sitis  magna,  vomitus, 
rite  sunt  recensenda.  In  hac  hepatitidis  specie, 
fere  semper  bilis  secretio  augetur ;  nonnunquam 
vero  transitu  ejus  in  duodenum,  ductuum  con- 
strictione  impedito,  omnia  usitata  icteri  symp¬ 
tomata  sese  ostendunt.  Aliquando  aegrotus 
(praesertim  si  morbo  in  calidis  regionibus  la- 
bo  ret)  magnam  sanguinis  copiam,  cum  faecibus 
reddit,  morbus  speciem  dysenteriae  prae  se 
ferens ;  bilis  ipsa  quantitate  aucta,  vice  coloris 
naturalis,  viridis,  fusca,  subnigra,  et  glutinosa, 
plerumque  vomitu  redditurf.  Cum  his  indi- 
ciis,  alvus  insigniter  astricta  est :  hoc  vero  ne- 
quaquam  ex  deficiente  felle  pendet,  uberius 
enim  fluit,  ut  ex  vomitu  bilioso  satis  constat. 
Urina  ruberrima  parva  quantitate  secernitur. 


*  De  Re  Mediea,  lib.  iv,  chap.  viii. 
f  Curtis’s  Account  of  the  Coast  Diseases  of  India. 

Praedictis  hepatitidis  acutae  signis  indies  ingra- 
vescentibus,  his  tandem  sudores  nocturni,  di¬ 
arrhoea  colliquativa,  caeteraque  febris  hecticae 
ex  suppuratione  interna  orientis  indicia,  super- 
veniunt.  Mors  nunc  atris  circumvolat  alis, 
aerumnisque  aegri  brevi  finem  imponit. 

Jamque  acutae  speciei  morbi  historia,  qua  po- 
tui  cura  tradita,  mihi  liceat  quaedam  de  specie 
chronica  brevissime  proferre. 


Hepatitidis  Chronicae  Historia . 

Hepatitis  chronica  longe  in  nostro  climate 
frequentior  est,  quam  plures  suspicantur  ;  tot 
enim  formas  diversas  induit  haec  species,  ut  me- 
dicum  solertissimum  nonnunquam  fallit.  In 
plerisque  exemplis,  omnia  symptomata  quae  sese 
comites  dyspepsiae  praebent,  per  plures  septi- 
manas  percipiuntur,  antequam  aegrotus  quern- 
cunque  dolorem  in  regione  jecinoris  sentit ;  non- 

nunquam  vero  signaquaedam  peculiaria,  scilicet, 
dejectiones  frequentes  mucosae,  torminibus  co- 
mitatae,  verum  morbi  naturam  medico  solerti 
detegunt.  Si  his  signis,  color  vultus  subfuscus 
superveniat,  non  est  dubitationis  de  morbi  natu- 
ra.  In  India  Orientali  saepe  dysenteria  vera,  non- 
nunquam  febris  intermittens  irregularis  hepati- 
tidem  praecedunt ;  sed  in  Europae  plagis,  talia 
exempla  perpauca  existunt.  Cum  aliquandiu 
hie  status  abnormis  duraverit,  indicia  hepatitidi 
propria  demum  apparent.  Supervacaneum  fo¬ 
re  t,  omnia  symptomata,  utrique  speciei  morbi 
communia,  iterare  :  satis  sit,  earum  discrepantias 
breviter  notare.  Imprimis,  species  chronica,  raro 
aut  nunquam  pyrexia  stipatur  ;  pulsus  enim  per 
totum  ejus  decursum  (nisi  in  stadio  posteriori, 
ubi  febris  hectica  superveniat)  parum  mutatur. 
In  primo  ejus  impetu,  alvus  multo  saepius  quam 
in  acuta  specie,  astricta  invenitur.  Morbo  autem 
inveterato,  varia  est,  modo  astricta,  modo  soluta, 
abdomine  simul  tenso  et  tumido  existente.  Cum 
his  languor,  cujusvis  nisus  fastidium,  et  animi 
tristitia  notabilis,  hepatitidem  chronicam  comi- 

tantur.  Bile  quoque  minore  quantitate  excreta, 
aegrotus  perraro  vomitu  bilioso,  (altera  in  specie 
saepe  tam  moles  to),  turbatur.  Urina,  quae  in  a- 
cuta  morbi  forma  ruberrima  excernitur,  in  hac 
parum  aut  nihilo  mutata  redditur.  Praeter  haec, 
faeces  usitato  albidae  coloris  dejiciuntur.  In  ul¬ 
timo  mali  stadio,  dyspnoea  saepe  adeo  molesta 
evadit,  ut  pectus  atque  humeri  de  figura  natu- 
rali  deflexa,  aegrum  notabiliter  deformatum  red- 
dunt *.  Symptomata,  mortis  prodromos,  om- 
nino  praetermittimus,  utpote  similia  iis,  quae  in 
eodem  acutae  periodo  occurrunt.  Hanc  hepati- 
tidis  speciem,  ascites  et  anasarca  saepissime  ex- 
cipiunt;  ob  jecur  magnitudine  auctum,  venas 
vicinas  premens,  et  sic  sanguinis  reditui  obstans. 


*  Dissertatio  Inaug.  De  Hepatitide,  Auctore  H.  Maclean,  Edin. 
edita  1790. 

Terminationes  Morbi. 

}  ,  1  .i  .  i  *  ;  !  ! 

Quatuor  sunt  hepatitidis  terminationes^  Re¬ 
solutio,  Suppuratio,  Scirrhus  et  Gangraena. 

-  Resolutio. — Iiaecce  terminatio,  omni  in  morbo 
inflammationem  habente,  et  potissimum  in  nos¬ 
tro,  magnopere  expetenda  est.  Signa  quae  de¬ 
nun  ciant  hunc  eventum  incidisse,  sunt,  hypo- 
chondrii  doloris,  sensusque  tensionis  ac  plenitudi- 
nis  diminutio  vel  cessatio,  pulsus  minus  frequens, 
calor  corporis  naturalis,  et  uno  verbo,  omnia, 
quae  febrem  conquiescere  indicant.  Haec  tarn 
desideranda  terminatio  hepatitidis,  fit  interdum 
tempestivo  usu  remediorum,  quibus  ad  inflam  - 
mationem  discutiendam  utimur,  si  (ut  saepe 
evenit),  naturali  evacuatione  morbus  finitur : 
resolutio,  hoc  in  casu,  effusione  sanguinis  e 
naribus,  vasisve  haemorrhoidalibus,  sudore  pro- 
fuso,  diarrhoea  biliosa,  aut  copiosa  excretione 
urinae,  lateritium  sedimentum  deponentis,  sti- 

patur.  Quin  et  multi  his  alteram  terminatio- 
nem  ascripsere,  scilicet,  a  bronchiis  secretionem 
abundantem,  hujusce  terminationis  nullum  vicli 
exemplum,  nec  credo  accidere  posse,  nisi  in- 
flammatio  hepatica  ad  pulmones  sese  extende- 
rit.  Saunders  morbi  resolutionem  excretione 
muci  ex  bronchiis  libera  comitatam  asserit. 
Non  desunt  exempla,  quibus  metastasis,  (in- 
flammatione  ad  splenem  translata),  aut  erysipe¬ 
las,  huic  morbo  supervenientes,  ejus  resolutio¬ 
nem  efficere  *. 

Suppuratio — Hie  morbi  eventus  non  unquam 
maximo  periculo  vacat :  tempus  quo  hepatitidi 
superveniat,  admodum  incertum  est,  quando 
ex  symptomatum  praecedentium  violentia,  ha- 
bituque  aegroti  omnino  pendeat;  in  pluribus 
autem  casibus,  si  nulla  resolutionis  aut  sympto¬ 
matum  levaminis  indicia,  ante  sextam,  aut  sep- 
timam  diem  apparuere,  morbum  in  suppuratio- 
nem  abiturum  jure  timeamus.  Signa  termina¬ 
tionis  suppuratoriae  sunt,  ri gores  frequentes, 


* 


Wilson  on  Febrile  Diseases,  vol.  iv,  chap,  xv,  p.  224. 

cum  calore  alternantes,  pulsus  plenior  atquc 
mollior,  cum  sensu  ponderis  et  fluctuationis 
in  hepatis  regione,  dolore  a  tensione  orta  su- 
bito  cessante.  Pus  in  jecore  formatum,  viam  in 
thoracem  pulmonesque  in  ventriculum,  vel  in 
intestina,  aut  denique  in  cavum  abdominis  sibi 
patefacit :  nonnullis  in  exemplis,  abscessu  facto 
in  parte  jecinoris  anteriore  et  inferiore,  ope  ad- 
haesionis,  cum  abdominis  pariete,  pus  extrin- 
secus  effunditur. 

Scirrhus . — Negant  nonnulli  hepatitidem  un- 
quam  in  scirrhum  abire :  alii  autem,  nec  parvi 
nominis,  sententias  prorsus  contrarias  protulere. 
Cum  vero  hepar  natura  gland ulae  gaudet,  si  li- 
ceat  ex  analogia  ratiocinari,  non  facile  est  ratio- 
nem  reddere,  cur  jecur  ut  aliae  glandulae,  scili¬ 
cet  splen,  testis,  mammae,  scirrho  non  obnoxium 
sit.  Morgagni  exemplunV  hepatitidis  narrat, 
in  quo  hepar  erat  pondere  librarum  quatuorde- 
cim  :  his  verbis  utitur  t  “  Totum  erat  hepar  du- 

* 

rum  V’  Certe  in  hoc  exemplo,  hepatitidem 


*  Morgagni  de  Sedibus  et  Causis  Morborum,  Epistola  xxxvi. 

in  scirrhum  incidisse,  confitendum  necesse  est. 
Auctor  alter  eximius,  qui  hunc  morbum  bene  per- 
scrutatus  est,  tametsi  putat  scirrhum  multo  sae- 
pius  hepatitidis  chronicae  sequelam  esse,  nihilo- 
minus,  acutae  morbi  speciei  hancce  terminatio- 
nem  supervenire  posse  existimat,  remediis  ad 
tollendam  inflammationem  nimis  parce  adhibi- 
tis  *.  Dr  Heberdf.n  non  dubitat  quin  hepati¬ 
tis  acuta  scirrho  interdum  finitur  Hepar 
scirrho  tentatum,  quod  magnitudinem  attinet, 
varie  afficitur  ;  cum  magnopere  auctum,  turn 
mirabiliter  imminutum  se  habens.  Gregorius 
noster  celeberrimus  jecur  vidit,  quod  pondere 
octodecim  librarum  erat ;  in  altero  exemplo,  us¬ 
que  ad  viginti  uncias  diminutum  erat  Qui- 
dam  asserunt,  hepatitidem  fere  nunquam,  in 
plagis  calidis,  in  scirrhum  abire  ;  incisione  vero 
cadaverum  statis  superque  demonstratur. 

Gangraena. — Hepatitis  rarissime  in  gangrae- 
nam  abit ;  quod  minime  opinioni  favet,  speciem 


•  Saunders  on  the  Liver, 
f  Heberdeni  Commentarii,  chap.  SO,  p,  231. 
t  Gregorii  Praelectiones. 

morbi  acutam  maxima  ex  parte  superficiem  je- 
cinoris  sibi  sedem  vindicare  ;  nam  ex  pathologia 
discimus,  membranas  ad  hanc  inflammationis 
terminationem  maxime  proclives  esse.  Dr 
Frank  affirmat,  se  novisse  totam  superfi¬ 
ciem  hepatis  infiammatione  affectam,  et  huic 
gangraena  supervenit.  Haec  terminatio  jure  ti- 
meatur,  quandocunque  symptomata,  sine  ulla 
doloris  tensionisque  remissione,  diu  perstite- 
rint.  Gangraenam  revera  adesse,  pulsus  par¬ 
vus,  frequens,  et  tremulus,  doloris  subita  cessa- 
tio,  prostratio  virium  maxima,  singultus,  sudo- 
res  olidi,  aliaque  manifestissima  debilitatis  indi¬ 
cia,  statis  ostendunt. 


De  Us  quae  in  sectis  Hepaticorum  Cada- 
veribus  apparent . 

Sectione  cadaverum  eorum,  quos  superavit 
hepatitis  acuta,  sub  nostro  temperato  coelo, 

raro  vestigia  inflammationis  activae,  in  jecoris 
substantia  inveniuntur ;  usitato  autem  ejus  su¬ 
perficies  sola,  eaque  pars  substantiae  parenchy- 
matosae,  ei  proxime  subjecta,  morbi  efifectus 
ostendunt.  Quinetiam,  hie  loci  abscessus  qui 
morbo  durante  formentur,  ut  pin ri mum  eorum 
sedem  habent  *.  Omnibus  in  exemplis,  mem- 
bran  a  jecoris  partibus  vicinis  adhaerebat,  alias, 
transverso  septo,  alias  ventriculo,  pro  parte  he- 
patis  morbo  affecta.  Hae  adhaesiones,  puris  in 
abdominis  cavum  effusionem  impediendo,  saepe 
aegroto  maximo  usui  sunt.  In  chronica  specie 
morbida  quae,  cadavere  aperto,  oculis  obveni- 
unt,  sane  plurima  sunt,  et  in  aliis  alia  observan- 
tur.  Bailleius  et  Morgagni  multa  notatu 
digna  recensent;  multum  autem  abest,  ut  symp- 
tomata  omni  in  casu  morbi  naturam  accurate 
praedicunt.  Bailleius  fatetur,  se  symptomata 
ignorare  ex  quibus,  hepar  tuberculis  aut  vesicu- 
lis  obtectum,  ab  alia  ejusdem  visceris  conditio- 
ne,  dignosci  queat ;  id  vero  maxime  exoptan- 


*  Baillie’s  Morbid  Anatomy,  chap,  ix,  p.  212. 

dum  est ;  etenim,  eodem  auctore  teste,  hepar  tu- 
berculis  prae  caeteris  visceribus,  si  pulmones  ex- 
cipias,  peculiariter  obnoxium  est **  Nonnullis  in 
exemplis,  Morgagni  dicit,  “  Jecur  valde  palli¬ 
dum,  rubris  hie  et  illic  duntaxat  maculis  dis- 
tinguebatur In  aliis  eodem  scriptore  praelatis, 
“  superficie  hepatis  sana  interne  ex  subpallido 
fuscum  fuit  jv’  Nonnunquam  hoc  viscus, 
incredibiliter  magnitudine  adauctum  invenitur. 
Unum  exemplum  ab  celeberrimo  Morgagni 
citatum,  suis  verbis  tradere  liceat:  “  Ventris 
nniversam  regionem  superiorem,  et  proxime 
huic  partem  anterius,  hepar  occupabat;  sinis- 
trorsurn  autem  excreverat,  ut  suspensorio  liga- 
mento,  (quod  crassius  alioquin  factum  erat), 
plurimum  in  earn  partem  curvato  ;  fissura  um- 
bilicalis  ad  sinistrum  latus  esset  cartilaginis 
ensiformis ;  totum  viscus  constabat  ex  substan¬ 
tia,  quae  non  facilius  posset  quam  glandula 
mammaria  dissecari  ;  ea  ex  albo  flavescebat,  et 
pressa,  ichorem  quasi  purulentum  emittere  vi- 

*  Baillie,  chap.  ix.  p,  214. 

f  Morgagni  de  Sed.  et  Cans.  Morborum,  epist,  xxxvi. 

debatur.”  In  oinni  hepatici  cadavere,  idem 
auctor,  lienem  mole  auctum,  et  structura  in- 
tima  mutatum  invenit :  affirmat  equidem,  lie- 
par  non  morbo  posse  tentari,  quin  lien  mali 
particeps  fit ;  et  vice  versa :  audi  ejus  verba  : 
“  Sane  tanta  est  inter  utrumque  hoc  viscus 
commercii  vicissitudo,  ut  altero  vitiato,  in  al- 
tero  quoque  vitium  sit  Yesica  fellea,  ej us¬ 
que  ductus,  vestigia  inflammationis  ostendunt; 
hisce  in  casibus,  bilis  in  ea  contenta  erat  “  co¬ 
lore  quasi  ad  cinereum  vergente.”  In  quibus- 
dam  exemplis,  sed  perraro,  gland  ulae  mesen- 
tericae  duriusculae  sunt  atque  majusculae : 
haec  morbida  fere  semper,  liepati  tuberculoso 
sese  comites  praebent ;  utrumque  ex  diathesi 
scrofulosa,  pendere  videntur.  BoxTiusf  unum 
exemplum  vidit,  in  quo,  tota  jecoris  substantia 
absorpta,  in  ejus  locum,  vesicula  magna  sanie 
referta  substituebatur,  Aliquando,  hepate  Jn- 
durato,  copia  seri  subflavi  in  abdominis  cavo 
invenitur. 

*  Morgagni,  ut  supra  citatus. 

■f  Bontii  Observ.  Select,  in  Dissect.  Cadav.  descrip  tae. 

Causae  Remotae, 

Hae  in  praedisponentes  et  excitantes  dividi 
solent. 

Praedisponentes. — Ut  in  aliis  phlegmasiis  ro- 
busti,  florentes  aetate,  et  temperamento  san- 
guineo  gaudentes,  in  hepatitidem  acutam  inci- 
dere,  quam  impuberes  aut  foeminae  multo  pro- 
cliviores  sunt  :  Demigratio  ex  temperatis  in 
plagas  inter  tropicos,  homines  ad  hunc  morbum 
magis  opportunos  reddit :  Quanquam  calor  tali 
in  casu  morbi  agens  verisimile  est,  ratio  equi- 
dem,  qua  malum  inducat,  nequaquam  bene  est 
perspecta.  Calorem  sane  quodammodo  agere, 
in  nostro  morbo  inducendo,  patet  ex  eo,  quod 
per  tempora  fervidiora,  incolas  ipsos  regionum 
inter  tropicos,  aeque  ac  Europaeos,  hepatitis  in- 
vadit.  Sequentes  annumerentur  inter  praecipuas 
causas,  ad  chronicam  speciem  praedisponentes  : 
Yini  liquorumve  spirituosorum  usus  nimius,  eva- 

cuationes  solitae  im proviso  repressae,  vel  vita 
sedentaria ;  denique,  quaecunque  fibram  laxi- 
oram  reddunt,  ad  hanc  morbi  speciem  pro- 
clivitatem  dant. 

Excitantes.  —Hepatitis,  exercitatione  gravi, 
vi  externa  jecur  aut  ad  cranium  applicata,  ca~ 
lore  cum  humiditate  conjuncta,  concretionibus 
biliosis,  facile  concitetur.  Cum  his,  febres  in¬ 
termit  ten  tes  remittentesque,  actio  ventriculi  in- 
ordinata,  species  chronica  morbi,  ingurgitatio- 
nes  gelidae  sub  coelo  calidiore  frequenter  usi- 
tatae,  annumerari  debeant.  Hypochondriasis, 
quoque  cholera,  aliique  morbi  viscerum  chy- 
lopoieticorum  (partium  vicinarum  consensu), 
ad  hepatitidem  nonnunquam  ciendam  valeant. 
Secundum  nonnullos,  morbus  quibusdam  in  ca- 
sibus,  ex  aquae  impurae  usu,  ab  hydrargyri 
usu,  aut  diaeta  sola  ex  carne  originem  ducit  *. 
Quantum  vim  capiti  illatam  spectat,  earn  he¬ 
patitidem  potentissime  movere,  inspectio  cada- 
verum  abunde  probat,  tametsi  perdifficile  fo- 


*  Girdlestone’s  Essay  on  Hepatitis  and  the  Spasmodic  Affections  of 
India,  8vo,  Lond.  1787. 

ret,  hunc  cranium  inter  heparque  nexum  ex- 
plicare.  Saunders  notans,  bilem  ab  homini- 
bus  mania  laborantibus  parce  secerni,  non  du- 
bitat  quin  hie  jecinoris  torpor,  ab  hoc  intimo 
consensu  hujusce  visceris  cum  capite  pen- 
deat  *.  Medicus  alter  ingeniosus  huic  opini- 
oni  favet  ;  his  verbis  utitur :  “  I  am  informed 
by  a  gentleman,  who  has  occasion  to  dissect  a 
great  many  bodies,  that  in  diseases  of  the  brain, 
he  never  fails  to  find  the  liver  diseased,  either 
as  a  cause,  or  a  consequence  :  the  same  gentle¬ 
man  assures  me,  that  the  liver  generally  dis¬ 
covers  the  marks  of  recent  inflammation,  after 
fatal  injuries  of  the  head  ;  every  surgeon  being 
aware,  that  abscess  of  the  liver  is  a  common  ef¬ 
fect  of  injury  of  the  brain  j\” 

Causa  proocima—  Quod  ad  causam  hepatiti- 
dis  proximam  quidern  pertinet,  ab  omnibus  me- 
dicis  conceditur  earn  ex  inflammatione  oriri ;  at 
inter  se,  de  natura  ipsius  inflammationis  multum 
discrepant.  Non  operae  pretium  foret,  sen- 


*  Saunders  on  the  Liver. 

f  Cases  of  Apoplexy  and  Lethargy,  &c.  by  J.  Cheyne,  M.  D. 

tentias  diversas  atque  contrarias  de  hac  mei 
argumenti  parte  praelatas  recensere ;  nil  enim 
auxilii  ad  morbum  amovendum,  ex  tali  explo- 
ratione  derivari  potest.  Theoria  vero  nostri 
Cullen  i,  quanquam  novissime  a  quibusdam 
scriptoribus  controversa  videtur,  me  diffiden- 
ter  judicante,  multis  antecessorum  ejus  errori- 
bus  vacare ;  sed  confitendum  necesse  est,  hujus 
viri  celeberrimi  theoriam  non  omnibus  inflam- 
mationis  symptomatis,  perfecte  convenire. 


Symptomatum  quorundam  Explication 

Hypochondrii  dextri  dolor  et  tensio .  —  Haec 
symptomata  plane  ex  inflammatione  pendent. 
Multum  autem  intensitate,  pro  parte  jecinoris 
morbo  tentata,  variant. 

Decubitus  in  latus  sinistrum  molestus . — Hoc 


*  Cullen’s  First  Lines,  vol.  i.  p.  161. 

indicium  mali  ligamentis  jecinoris  inflammatis 
jure  ascribatur ;  nam  in  hoc  corporis  situ,  plus 
multo  quam  alio  quolibet  distenduntur.  Nisi 
vero  inflammatio  sedern  habeat,  in  superficie  he- 
patis  convexa,  raro  haec  ligamenta  inflammata 
evadunt.  Nullo  modo  jecoris  adaucto  ponderi 
me  judice  referatur ;  pluribus  enim  in  casibus, 
hepar  sectione  cadaveris  mole  incredibili  inve- 
nitur,  nec  aeger  unquam,  morbo  durante,  de 
hoc  symptomate  conquestus  est. 

Dolor  ad  claviculam  et  summum  humeri  dex- 
tri. — Alii  alias  hujusce  symptomatis  explica- 
tiones  in  medium  proferre  solent.  Quibusdam 
placuit,  id  ex  consensu  miro,  qui  inter  partes 
remotas,  interventu  nervorum  intercedit,  oriri; 
dum  nonnulli,  e  contrario,  huic  sententiae  mi- 
nime  assentientes,  id  inflammationi  per  dia- 
phragma  thoracemque,  ad  claviculam  atque  hu- 
merum  perrepenti,  solum  referri  existimavere» 
Ex  his  diversis  sententiis,  si  mihi  fas  sit  judi- 
care,  prior  magis  verisimilis  videtur ;  sed  adhuc 
sub  judice  lis  est. 

Dyspnoea ,  tussis,  singultus. — Haec  tria  symp- 
tomata  raro  adsunt,  nisi  inflammatio  faciem  je- 
cinoris  convexam  tentat ;  quo  in  casu,  dia- 
phragmate,  exinde  pulmonibus  irritatis,  eorum 
sensilitas  usque  adeo  augetur,  ut  stimulo  quoli- 
bet,  ipso  etiam  sanguine,  promptius  affician- 
tur ;  porro  hepar,  si  multo  auctum  sit,  dyspnoeae 
causam  praebeat,  diaphragma  sursum  premendo, 
quo  fit,  ut  thorax  capacitate  magnopere  minua- 
tur. 

Vomitus.—  In  hepatitide  acuta,  supra  notavi- 
mus,  bilem  usitato,  non  solum  majore  quanti¬ 
tate,  quam  naturaliter  esse  secretam  ;  quinetiam, 
qualitate  multo  vitiatam.  His  de  causis,  quando- 
cunque  in  duodenum  effunditur,  intestinum  ni- 
mis  irritando,  ejus  motus  peristalticus  invertitur, 
quo  in  ventriculum  impellitur,  nauseam  atque  vo- 
mitum  excitatura.  Alii  volunt  vomitionem  alias- 
que  ventriculi  afFectiones  ex  inflammatione  huic 
visceri  tandem  superveniente  pendere.  Quaecun- 
que  autem  sit  vera  hujus  symptomatis  explica- 
tio,  inter  omnes  constat,  id  perraro  sese  osten> 

dere ;  nisi  quod,  facies  hepatis  concava  inflam  - 
matione  corripiatur. 

Flavedo  cutis  et  oculorum. — Icterus  raro  oc- 
currit,  ut  hepatitidis  idiopathicae  nostrarum  re- 
gionum  symptoma,  quando  autem  per  morbi 
decursum  sese  manifestat  :  aut  inflammationi 
ductus  biliarios  invadenti^  tumorive,  qualibet 
in  hepatis  parte,  eos  comprimenti,  (adeo  ut  bi- 
lis  transitus  in  duodenum  impeditur),  rite  refe¬ 
rendum  est. 

Humerorum  corvcexitas ,  pectorisque  deforms 
ids, — quae  baud  raro  vetustae  hepatitidi  super- 
veniunt,  ex  corpore  perpetuo  antrorsum  incli- 
nato  oriri  videntur.  Hoc  enim  situ  dolor  leva- 
tur,  quia  jecur  septo  transverso  non  adeo  com- 
primi  videtur. 

Diagnosis . 

Nobis  haud  perdifficilis  videtur,  primo  aspec- 
tu,  hepatitidem  acutam  ab  omnibus  aliis  mor- 
bis  distinguere  ;  nihilominus  meum  est,  morbos 
quam  breviter  annumerare,  quibuscum,  secun¬ 
dum  auctores  magni  nominis,  interdum  con- 
fundi  periclitetur.  Sunt  pneumonia,  gastritis, 
enteritis,  dyspepsia,  atque  rheumatismus  muscu¬ 
lorum  hepati  adjacentium. — Ex  his,  primus,  no- 
tis  pluribus  quam  caeteri,  hepatitidem  refert; 
tamen  alius  ab  alio  facile  dignoscatur,  si  signis 
sequentihus  aniinum  studiose  attendamus.  He¬ 
patitidem  decubitus  in  sinistrum  latus  difficilis, 
tensio  atque  dolor  hypochondrii  dextri,  saepe 
pressurae  leviusculae  impatientis,  facies  pallida 
haud  raro  subflava,  singultus,  quinetiam  dolor 
ad  claviculam  pertendens,  ex  pneumonia  satis 
secern unt.  In  hac  etenim,  decubitus  in  latus 
utrumque  fere  molestus  est,  tussis  et  dyspnoea. 

D  4 

nnilto  magis  quam  in  ilia,  aegrotum  vexant. 
Dolor  rare  hxus,  saepe  seclem  varie  mu  tat,  mo- 
do  sternum,  moclo  scapulas  invadens.  Facies 
turgescit  et  purpurascit.  Cum  his,  pulsus  in 
pneumonia  durior  quam  in  hepatitide  evadit. 
Quandocunque  autem  inflammatio  faciem  jeci- 
noris  concavam  occupat,  vomitus  et  nausea, 
tussi  et  dyspnoea  absentibus,  diagnosin,  hepati- 
tidem  inter  et  pneumoniam,  satis  superque  ma- 
nifestam  faciunt.  Nonnunquam  vero,  pleuritis 
dextri  lateris,  atque  inflammatio  faciei  hepatis 
convexae,  sitnul  aegrum  urgent  ;  hoc  in  casu, 
difficiliime  esf  liter  sit  alteri  prior  dignoscere 
Sed  hand  mul turn  interest  necne  distinguantur, 
utpote,  eadem  fere  per  omnia  curatione  sanantur. 
—Hepatitis  facile  a  gastritide  secernitur,  ex  eo, 
quod  in  hac,  .vomitio  fere  perpetua  est,  et  omnia, 
protinus  ut  assumpta,  rejiciuntur  :  quinetiam  in 
gastritide,  aeger  intolerabili  ardoris  sensu  in  epi¬ 
gastric  torquetur,  quae  gastritidem  comitantur, 


*  Wilson  on  Febrile  Diseases,  vol.  iv,  chap,  xv,  p.  221. 

nunquam  hepatitidi  sese  comites  praebent. — Ab 
enteritide,  noster  morbus,  me  judicantc,  facilli- 
me  a  medico,  quam  minime  perito,  dignoscatur ; 
nam  in  ilia,  dolor  praecipue  regionem  umbilici 
tenet,  et  gastritidis  instar  insigni  debilitate  .sti- 
patur  :  ad  haec,  alvus  pertinaciter  astricta  est,  his 
cum  signis,  ut  in  gastritide,  febris  typhodes 
semper  conjungitur.— Quod  ad  dyspepsiam  at- 
tinet,  nullatenus  necesse  videtur,  hunc  inter 
morbum  ac  hepatitidem  acutam,  discrepantiam 
ponere. — Rheumatismum  musculorum  superin- 
cumbentium  jecinori,  atque  hujusce  visceris  in¬ 
flam  mationem  internoscere,  nequaquam  difficile 
est,  modo  attentio  vel  minima  signis  utrique 
morborum  propriis  adhibeatur.  Dolore  enim 
ac  pyrexia,  utrumque  comitantibus  exceptis, 
nulla  fere  symptomata  utrique  communia  ha- 
bent  ;  tametsi  vero,  hepatitis  acuta,  morbique 
supra  recensiti,  a  se  invicein,  satis  clare,  medico 
solerti  internoscantur.  In  hepatitide  vetusta, 
res  longe  aliter  se  habet.  ITaec  morbi  species 
adeo  naturaliter  dyspepsiam,  et  in  provecto  sta- 
dio,  phthisin  pulmonalem  simulat;  ut  nonnullis, 

in  casibus,  sola  investigatione  accurate  morbi 
historiae  adhibita,  ejus  naturam  plane  intelligere 
possumus.  Quinetiam  difficultas  internoscendi 
inter  hos  morbos  multo  augetur,  ex  eo  quod, 
morbo  progrediente,  ventriculus,  aut  pulrnones, 
ita  participes  mali  bunt ;  ut  uter  morbus  idiopa- 
thicus,  uter  symptomaticus  sit,  vix  indagatione 
accuratissima  percipiendus  ;  aeger  enim,  hepati- 
tide  vetusta  tentatus,  saepe  nonnisi  de  dolore 
perlevi  et  erratico  conqueritur.  Medicum  igi- 
tur,  signa  sequentia  in  animo,  summa  cura  tene- 
re  oportet.  Si  post  aliquot  hebdomadas  men- 
sesve,  dolore  supra  notato  ingravescente,  facies 
subflava,  pallidaque  turgescit ;  nec  non  eodem 
tempore,  sensus  molestiae  doloris  atque  ponde- 
ris  in  hypochondrio  dextro  sentitur ;  nec  aeger 
in  latus  sanum  decumbere  potest ;  insuper  his, 
regio  hepatis  pressura  leviuscula  dolet,  (cum 
haec  symptomata,  nequaquam  laborantes  phthisi 
pulmonali,  vel  dyspepsia  afficiunt)  liceat  pro- 
nuntiare,  caute  vero,  hepatitidem  vetustam  ad- 
esse.  In  India  Orientali,  aut  Occidentali,  tali 

In  casu,  diagnosis  non  aeque  difficilis  est,  cum 
pneumonia  raro  in  his  plagis  observatur. 


Prognosis . 

ScniPTOR  celeberrimus,  de  jecinoris  morbis 
disceptans,  his  verbis  utitur  :  “  Omnia  hepa- 
tis  ipsius  vitia  maximum  aegris  periculum  in- 
tendant  Idcirco  nil,  nisi  omnibus  signis 
mali  accurate  perpensis,  de  ejus  exito  fausto, 
vel  infausto,  a  medico  prudenti  praesagiendum. 
In  morbi  eventum  praedicando,  duratio  mali? 
aetas,  ac  temperamentum  aegroti,  imprimis  vero, 
svmptomatum  violentia  consideranda  sunt  ;  si 
medicus  arcessitus  sit,  primo  morbi  impetu, 
praesertimque,  si  tentatus  hepatitide,  neque  an- 
nis,  nec  praegressis  morbis,  quave  intemperan- 
tia,  quoad  vires,  fractus  sit ;  est  cur,  ex  usu 


*  Ileberdeni  Commentarii,  chap. !,  p.  211. 

tempesti vo?  et  assiduo  remediorum  idoneorum, 
morbum  bene  finiturum  speramus.  Quinetiam, 
nonnunquam  tertio  vel  quarto  die,  a  primo  he- 
patitidis  impetu,  quaedam  praefluvia,  (remis- 
sione  manifesta  omnium  symptomatum  comi- 
tata)  sese  ostendunt  ;  nempe,  diarrhoea  bili- 
osa,  vel  sanguinis  ex  vasis  haemorrhoidalibus 
naribusve  profusio,  aut  copiosa  cutis  exhalatio, 
omne  tali  in  casu  felicem  morbi  exitum  augu- 
rari  liceat.  Resolutio  enim  inflammationis,  fere 
semper  nostris  regionibus,  hisce  evacuationibus 
supervenit.  E  contrario,  morbo  quatuor  aut 
quinque  dies  perdurante,  si  symptomata  omnia 
ingravescunt,  ac  malum  idoneis  remediis  rniti- 
gari  recusat,  jure  suspicemur  suppurationem 
subesse.  Cum  talis  hepatitidis  terminatio,  causis 
jamjam  recensitis,  semper  maxime  extimescenda 
est ;  hoc  in  casu,  securitatem  medicus  non  pol- 
liceri  debet.  Quandocunque  hepatitis  corpori 
quibuscunque  modis  debilitato  supervenit,  mor¬ 
bus  in  scirrhum  delabi  minitatur ;  saepissime 
vero,  tubercula  in  jecinore  formantur,  (siquan- 
do  inflammatio  hujusce  visceris  praeditos  stru- 

mosa  corporis  habitu  occupaverit),  utpote  utro- 
que  in  casu,  fere  semper  febris  hectica  hepati- 
tidem  excepit.  Prognosis  summa  circumspec- 
tione  proferenda  est. 


De  Ratione  Medendi . 

Medici  est,  qui  hepatitide  acuta  lab  o  ran- 
tibus  succurrit,  inflammationem  quarnprimum 
resolutione  tollere.  Haec  inflammationis  ter- 
minatio,  tam  in  aliis  pblegmasiis  exoptatu, 
specialiter  in  nostro  morbo  desideranda  est, 
propter  summam  acutae  hepatitidis  proclivita- 
tem,  in  suppurationem  abire ;  ideoque  causa  ta~ 
lem  funestum  even  turn  avertendi,  quam  citissi- 
me,  ad  remedia  antiphlogistica  confugiendum 
est.  Inter  haec  venaesectio  jure  primum  locum 
tenet  :  quippe  nihil  (uti  periculo  compertum 
est)  ad  inflammationem  discutiendam  tantum  va- 
leat.  Quo  medicus  sciat  judicare,  quantum  san- 

guinis  detrahendum  sit,  debet  considerare  quae 
mala,  quantaque  urgeant,  simul  ac  tempus  per 
quod  morbus  perstiterit.  Initio  enim  morbi,  si 
difficultas  spirandi,  dolorque  dextri  hypochon- 
drii,  valde  aegrotum  infestant,  quam  liberrime 
sanguis  mittendus  est.  Etiam  in  provectiori 
mali  stadio,  (tametsi  nonnulli  putant  sanguinis 
missionem  generalem  posse  nocere),me  judicante, 
quanquam  medicus  non  tempestive  advocatus 
sit,  quocunque  morbi  tempore,  dummodo  nihil 
adhuc  suppurationem  incepisse  ostendat,  sangui- 
nem  elicere  oportet.  Cum  sanguis  semel  mis¬ 
sus,  rarissime  ad  inflammationem  resolvendam 
pollet ;  nisi  symptomata  evidenter  mitescunt, 
denuo  sanguis  detrahi  debet,  modo  vires  ae- 
grotantis,  aetas,  temperamentum,  corporis  ha¬ 
bitus  et  constitutio,  non  prohibeant,  Hoc  mo¬ 
do,  sanitatem  haud  paucis  hepaticis  reddere,  ni 
fallor,  penes  medicum  est.  Sed  in  plagis  calidi- 
oribus,  venam  non  nisi  cautissime  ferire  liceat ; 
ictus  enim  arteriarum,  perraro  hisce  region ib us, 
aeque  validi,  et  pieni,  ac  in  nostro  climate  eva- 
dunt.  Quo  fit,  ut  in  his  casibus,  si  sanguis  li- 

berrime  mittatur,  omnia  symptomata  notabili- 
ter  gravescunt,  aegrotusque  in  maximo  discri- 
mine  versetur.  Nonnulla  tamen  exempla  oc- 
currunt,  in  utraque  India,  ubi  symptomata  in- 
flammatoria  hepatitidis  acutae  tarn  gravia  ur¬ 
gent,  ut  missio  sanguinis  generalis  magno 
cum  fructu  perficitur  ;  sed  affirmare  audeam,  hu- 
jusmodi  casus  inter  tropicos  rarissime  evenire. 
Simul  cum  generali  venaesectione,  topica  san¬ 
guinis  detractio  in  auxilium  morbi  vocatur ; 
haec  vero  maxime  indicator,  quandocunque,  ob 
vires  deficientes,  ilia  nocere  possit.  Quod  ad 
purgantia  spec  tat,  ea,  post  sanguinis  missionem, 
in  morbo  debellando,  multum  valere,  nemo  in- 
ficias  ibit.  Neutiquam  vero  expurgantia  dras- 
tica  exhibenda  sunt ;  quippe  corpus  summo- 
pere  stimulant,  et  morbo  graviter  urgente>  tan- 
tum  aegrotum  cruciant,  viresque  ejus  convel- 
lunt.  Ideoque  ad  vim  sanguinis  imminuendum, 
atque  irritationem  amovendam,  universo  corpori 
duritie  alvi  orientem,  laxantia  mitiora,  ut  oleum 
e  seminibus  ricini  communis,  et  sales  neutri  re- 
liquis  anteferenda  veniunt.  In  plagis  autem 

calidis,  propter  insignem  debilitatem,  quae  fere 
semper  hepatitidi  ab  ipso  ejus  impetu  superve- 
nit,  tutius  foret  alvi  duritiem  enematibus  tan- 
tum  removere.  Tametsi  de  vesicatoriorum  mo- 
do  agendi,  in  morbis  inflammatoriis,  judicatu 
difficile  est,  constat  inter  omnes,  commoda 
praestantissima  ex  eorum  usu  derivari.  Itaque 
post  venae  unam  alteram ve  incisionem,  vesicato- 
rium  amplum  dextro  hypochondrio  statim  adhi- 
bendum  est.  His  itaque  remediis  gnare  tempes* 
tiveque  adhibitis,  medicus  saepe,  proclivitati 
hepatitidis  ad  suppurationem  tendere,  obviam 
ire  queat.  Si  autem  medicamenta,  atque  reme¬ 
dia  jam  recensita,  non  ad  spem  respondeant ; 
illico  (ut  nonnulli  putant)  ad  praeparata  hydrar- 
gyri  confugiendum  est. 

Nonnunquam  tussis  et  singultus  aegrotum 
continenter  vexant.  Causa  haec  symptomata 
compescendi,  auxilium  ab  opio  petere  oportet, 
diathesi  phlogistica  absente.  Quandocunque 
dolor  dextri  hypochondrii  multum  urget ;  hoc 
in  casu,  saepe  fotus  calidus,  parti  affectae  appli- 
catus,  enematave  tepida,  aliquid  levaminis  affe- 

runt.  Si  medicamentis  et  remediis,  quae  ex- 
plicavimus,  neglectis,  ad  spemve  non  responden- 
tibus,  suppuratio  superveniat  ;  medicum  ejus 
effectibus,  quamprimum  occurrere  oportet.  Ex¬ 
tern  e  si  projicerit  abscessus,  protinus,  ne  intror- 
sum  irrumpat,  incidatur.  Hoc  in  morbi  stadio, 
symptomata,  quae  febrem  hecticam  usitato  de- 
signant,  sese  manifestant;  ideoque  ad  debilitatem 
vincendam,  corpusque  firniandum,  ea  remedia, 
haud  parca  manu,  adhibenda  sunt,  quae  vires 
ventriculi  reficiunt ;  scilicet  amara,  ferrum,  cor¬ 
tex  Peruvianus,  vinum  rubrum,  vel  Madeirense. 
Quod  ad  usum  acidi  nitrosi  diluti  pertinet ;  e- 
tiamsi  non  puto,  ullam  vim  specificam,  ad  mor- 
bum  quemcunque  debellandum,  ei  inesse,  (ut 
quidam  existimavere),  nihilominus  stadio  suppu- 
ratorio,  jure  cum  aliis  remediis  roborantibus,  in 
auxilium  vocatur. 

Nunc  paucis  disserendum  de  speciei  chroni- 
cae  hepatitidis  curatione.  Huic  speciei  morbi, 
praecipue  opitulandum  est  remediis  quae  sti- 
mulent  et  roborent.  Hac  de  causa,  catharticis 
lenioribus  praemissis,  hydrargyrus  primum  lo- 

cum  merito  tenet,  praesertim  si  hepaticis  sub 
coelo  calido  vitam  degentibus  adhibeatur.  Non 
mihi  videtur,  unguentum  hydrargyri  parti  af- 
fectae  illitum,  multum  in  hoc  casu  prodesse, 
nisi  concedatur  frictionem  mechanicam  uti- 
lem  fore*  Qua  de  causa,  me  judice,  ex  in- 
terno  hujusce  remedii  usu,  solummodo,  ali- 
quid  commodi  sperandum  est.  Inter  varias 
praeparationes  pharmaceuticas  hujusce  metalli, 
submurias  hydrargyri  optime  huic  consilio  re- 
spondere  invenitur ;  sed  caute  etiam  a  solerti  me¬ 
dico  administrari  debet.  Vesicatoria  chronicae 
hepatis  inflam mationi,  aeque  ac  acutae  conve- 
niunt.  Siquando  in  morbi  cursu,  exhibitio  ca- 
tharticorum  necessaria  fit,  modo  dosibus  per- 
exiguis  assumantur.  Mala  levare,  quae  ex  ven- 
triculo  invaliclo  oriuntur,  atque  vires  aegroti  re- 
ficere,  saepe  acidum  nitrosum  dilutum  ingerere 
conducit,  praesertim  cum  periculo  compertum 
est;  hoc  remedium  debilitati  ex  administratione 
hydrargyri  orienti,  quam  optime  occurrere.  Non- 
nunquam  hydrargyro,  aliisque  remediis  nonob- 
stantibus,  suppuratio  chronicam  hepatitidem  ex- 

cepit.  Tali  in  casu,  modo  supra  recensito,  (de 
acuta  specie  disceptans),  aegroto  succurritur. 
Dum  in  usu  medicamentorum  perseveratur, 
diaeta  constare  debet  ex  cibis  et  potu,  quae 
dum  vires  nutriunt,  non  multum  corpus  stimu¬ 
lant.  Caute  ab  liquoribus  spirituosis  abstinen- 
dum  tametsi  vinum  meracius  parce  bibere  li- 
ceat.  Exercitatio  levis  debet  esse ;  qualisque 
non  debilitet :  gestatio  est  maxime  utilis.  Insu- 
per,  oportet  revalescentem  vestitu  uti,  qui  cutis 
halitum  evocet.  Denique,  plus  semel  evenit, 
cum  omnia  remedia  spern  medici  fefellere,  he- 
paticis  coelum  mutare  maxime  proficit 

